cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: PMK /185-1 /2016  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2016. szeptember 1-i nyilvános ülésére**

**Tárgy:** A termálközpontú turizmus speciális vendégkörét és a biciklis turizmus összekapcsolását célzó **“*E-Bike on HU-AT heritages*” - E-Bike és gyalogtúra tengely a Nyugat-Pannon régióban található természeti és kulturális örökségek összekötésével** c. projekt benyújtása az osztrák-magyar határon átnyúló program keretében - Hévíz szerepe a projektben.

**Az előterjesztő:** Papp Gábor, polgármester

**Készítette:** Horváth Balázs, pályázati ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**TÁRGY ÉS TÉNYÁLLÁS ISMERTETÉSE**

**Tisztelt Képviselőtestület!**

Az Interreg V-A Magyarország-Ausztria Együttműködési Program keretében Hévíz “*E-Bike on HU-AT heritages*” - E-Bike és gyalogtúra tengely a Nyugat-Pannon régióban található természeti és kulturális örökségek összekötésével c. pályázattal kíván részt venni. Benyújtásának **határideje 2016. szeptember 20**. **közép-európai idő szerint 12.00 óráig.**

A projekt célja egyrészt az aktív pihenés és a biztonságos sport népszerűsítése a gyógyturizmust igénybe vevő középkorú, illetve idősebb turisták körében. Másrészt, kifejezetten a nem profi kerékpáros / túrázó, fürdővárosokba érkező látogatók számára olyan kikapcsolódási lehetőséget biztosítani, melynek keretében jól kiépített, szervezett, nem megerőltető biciklis / gyalogos túrákon vehetnek részt, miközben a környék kulturális és természeti örökségeivel is megismerkednek.

A projekt résztvevői:

* Hévíz Város Önkormányzata mint vezető partner
* Projekt Partnerek:

HU – Zalaegerszeg Önkormányzata, VASMKSZ, Hévízgyógyfürdő és Szent András Reumakórház, Gyógyhely Lenti Egészségturisztikai Közalapítvány, TEKER  
  
AT – várhatóan a Bad Radkersburgi Turisztikai Szövetség; Oberwart Südburgenland Tourismus (Felsőőr Turisztikai Szövetség); Bad Tatzmannsdorf (Tarcsafürdő)

* Támogató Partnerek:

HU – Zala megye; Őrség és Vidéke Élmény Klaszter egyik tagja; Lenti Termálfürdő

AT – várhatóan az osztrák Radlobby

A projekt az alábbi elemekre épül:

**Projekt adminisztráció és menedzsment** – a projektszintű irányítás, koordináció. Felelős partner: Hévíz Város Önkormányzata

**Tájékoztatás és nyilvánosság** – Egységes térkép és útvonal-adatbázis készítése, jelen esetben a magyar-osztrák határ-régióra.

Hévíz Város Önkormányzata közreműködik az alábbi feladatok megvalósításában:

* Átfogó felmérés és tanulmány készítése a senior korosztály mint célcsoport körében;
* Egységes kiadványok, útikönyvek, letölthető információs anyagok készítése (magyar, német és angol nyelven) - útvonal-specifikus anyagok készítése.
* Hévíz környékén található kerékpárutak feltérképezése,
* Bike&Spa kedvezményrendszer kialakítása.
* Tanulmány eredményeire építő, mobil applikáció fejlesztése, piaci bevezetése

A **projekt teljes költségvetése** legfeljebb 800.000 EUR, ebből a tervezet szerint **Hévíz Önkormányzatának feladatai megvalósításához legfeljebb 200.000 EUR** összegnyi keret állna rendelkezésre. Ennek 85 %-a uniós finanszírozás, 10%-a hazai társfinanszírozás, az önrész pedig 5%, amely leírható személyi költségként.

A projekt tervezett időtartama 2017. május - 2019. május.

Magyarország helyi önkormányzatairól szóló 2011. évi CLXXXIX. törvény 42. § 6. pontja alapján a képviselő-testület kizárólagos hatásköre a megállapodás külföldi önkormányzattal való együttműködésről.

A fentiek alapján kérem a Tisztelt Képviselő-testületet az alábbi határozati javaslat elfogadására.

1. **HATÁROZATI JAVASLAT**
2. Hévíz Város Önkormányzat Képviselő-testülete az előterjesztésben foglaltakat megismerte és elfogadja.
3. A képviselő-testület egyetért, és egyben elrendeli, hogy az osztrák-magyar “*E-Bike on HU-AT heritages*” - E-Bike és gyalogtúra tengely a Nyugat-Pannon régióban található természeti és kulturális örökségek összekötésével c. projekt kerüljön benyújtásra legfeljebb 800.000 EUR összköltségvetéssel, melyből a tervezet szerint Hévíz Önkormányzatának feladatai megvalósításához legfeljebb 200.000 EUR összegnyi keret állna rendelkezésére. Ennek 10%-a, vagyis legfeljebb 20.000 EUR hazai társfinanszírozás keretében valósulna meg, az önrész pedig 5%, vagyis legfeljebb 10.000 EUR, amely leírható személyi költségként.
4. A képviselő-testület a pályázat megvalósításához a szükséges önerőt, legfeljebb 10.000 EUR, jelen árfolyamon 3.100.000 Ft-ot, a Hévíz Város Önkormányzat 2016. évi költségvetéséről szóló 2/2016. (I.29.) számú rendelet 1/1. melléklet személyi juttatások és azok járulékai terhére biztosítja.

Felelős:     Papp Gábor polgármester

Határidő:   2016. szeptember 20.

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  | Az előterjesztés  készítője |  |  |
| Őry Rozália | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Bobák Fanni | Projektmenedzser  (HÉTFA) |  |  |
|  |  |  |  |